འདིར་བསྐྱར་དུ་ནན་ཞུས་ཞིག་ལ།ངས་དགེ་བཅུའི་ཁྲིམས་སྲོལ་ཁྱེར་ནས་ཞིང་འབྲོག་མང་ཚོགས་ཚོས་ཤ་ཟ་ཆོག་གི་མ་རེད་ཟེར་བཞིན་མེད་ལ།འདུལ་འཛིན་བླ་སྤྲུལ་ཚོས་ཀྱང་ཤ་ངེས་པར་དུ་སྤང་དགོས་དེ་བས་ཞུ་བཞིན་མེད།ངས་ནི་དགེ་སྡིག་དང་ཚེ་སྲོག་གི་བདག་དབང་།དེང་ཕུན་སུམ་ཚོགས་པའི་འཚོ་བའི་མཐུན་རྐྱེན་གང་ལ་གཞིག་ཀྱང་།ཤ་ལ་མ་བརྟེན་པའམ་ཡང་ན་ཉུང་དུ་གཏོང་ནའང་ལུས་ཁམས་འཕྲོད་བསྟེན་དང་ལྡན་པའི་འཚོ་བ་སྐྱིད་པོ་ཞིག་སྐྱེལ་ཐུབ་པའི་ལམ་ཀ་ཞིག་འདུག་ཟེར་བཞིན་ཡོད་པས།ངའི་གྱ་ཉེས་པའི་ཚིག་སྦྱོར་གྱིས་ཞུ་ཕྱོགས་ནོར་བ་ཡོད་ནའང་ཁྱེད་རྣམ་པས་གསན་ཕྱོགས་མི་ནོར་བ་ནི་ངའི་རེ་བ་ཡིན་ཞུ།།།།